Herbert Wigwe

Herbert Onyewumbu Wigwe CFR (15 August 1966 – 9 February 2024) na Naija banka an biznesman. Na im bi manaji dairekto an CEO of Access Bank Plc, wey bi one of Naija big bankin institushon.  

Wigwe stat wok for Coopers & Lybrand an Guaranty Trust Bank bifor e join Access Bank in 2002 as di deputy Managin dairekto. E kon bi chief exekutiv ofisa of di kompini in January 2014. E kpai insaid helicopter wey skata on 9 February 2024 insaid United States wen e dey go ci Sunday's Super Bowl LVIII championship in Las Vegas.

How e tek stat life an edukashon
Dem bon Herbert Wigwe on 15 August 1966, insaid Ibadan, Oyo State, Nigeria. Im papa na di diarekto general of wey klose wit di head of di Nigerian Television Authority an im mama na Nurse. 

Wigwe stat im edukashon insaid Ibadan, leta kon muv go Federal Government College (FGC) Sokoto, an leta to FGC, Warri, Delta Stet, wia e tek finish im sekondri edukashon in 1982. In 1987, Dem giv am bachelor digre in accountancy fom di University of Nigeria, Nsukka. 

In 1990, Wigwe kolet di British council scholarship wey go mek am stodi for Universiti College of North Wales (nau Bangor University), wia e tek get Masta of Arts in bankin an finance in 1991.  E leta kolet Msc in financial ekonomiks fom di University of London in 1996. E go Havard Business Skul exekutiv management program, an in 2018 e kolet honorary doctorate fom di University of Nigeria, Nsukka. 

Im wok
Wigwe stat im wok for Coopers & Lybrand as a management konsoltant in di late 1980's, wey mek am bi chartered akountant in 1989. E leta join Guaranty Trust Bank, wia e tek wok for plenti years wey mek am rish exekutiv diarekto insaid 1998.

Im pasonal life
Wigwe mari fom 1994 to Doreen Chizoba Wigwe (nee Nwuba), wey dem bon on 12 July 1967, an e get five pikin. 

Awods
Na Wigwe win Banker of di year awod wey Sun an Vanguard, wey bi Naija top Niuspepa du. 

Di kain koret an fain ezampu wey e dey sho mek dem giv am Stet Patron for Lagos State Council in 2016. 
In October 2022, kommander of di Fediral Repoblik, wey bi Naija nashonal honor, Dem giv am onda President Muhammadu Buhari.

Wia dem gada tori